Kamu bisa jelasin ke aku soal Motor semesta dalam bahasa melayu?

Motor semesta merupakan sejenis motor elektrik yang boleh beroperasi menggunakan kedua-dua arus terus (DC) dan arus ulang-alik (AC). Ia merupakan motor lilitan bersiri berpenukar tertib di mana gelung medan stator disambungkan sesiri dengan lilitan rotor melalui penukar tertib. Motor elektrik jenis ini boleh berfungsi dengan baik menggunakan AC kerana arus di kedua-dua gelung medan dan armatur (dan medan magnet yang terhasil) akan berulang-alik (menukar kekutuban) segerak dengan bekalan kuasa. Hasilnya, daya mekanikal yang terhasil akan muncul sebagai satu arah gerakan yang konsisten, tanpa bergantung kepada arah voltan yang dikenakan, tetapi ditentukan oleh penukar tertib serta kekutuban gelung medan.

Motor semesta mempunyai kilasan permulaan yang tinggi, boleh berfungsi pada kelajuan tinggi serta ringan, dan ia digunakan secara meluas dalam peralatan mudah alih dan domestik. Ia juga mudah untuk dikawal secara elektronik. Namun demikian, penukar tertib mempunyai berus yang boleh haus, jadi ia kurang digunakan  dalam aplikasi yang digunakan secara berterusan. Tambahan pula, ia turut disebabkan oleh motor semesta berpenukar tertib selalunya sangat bising.